《祈雨茶话》
清代·唐梦赉

荷笠先传樵客知，蜗居如甑出休迟。城阴黄鸟穿林早，驴背青帘过市低。

偶尔清斋堪噀雨，无端高咏忆围棋。只愁十日淫霖苦，双蟹朋尊欲自携。

作者简介：（1627—1698）山东淄川人，字济武，别字豹岩。顺治六年进士，授检讨，以言事忤当道罢归。壮负经济才，博览群书。有《铜钞疏》、《禁粜说》、《备边策》等数十万言。